Document ID: 32004R0965

KOMISSION ASETUS (EY) N:o 965/2004,
annettu 13 päivänä toukokuuta 2004,
asetuksen (EY) N:o 2314/2003 muuttamisesta osittaisten tarjouskilpailujen, jotka on avattu Saksan interventioelimen hallussa olevan rukiin myymiseksi uudelleen sisämarkkinoilla, tarjousten esittämistä koskevan määräajan osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92 (1), ja erityisesti sen 5 artiklan,
sekä katsoo seuraavaa:
(1)
Pysyvän tarjouskilpailun avaamisesta Saksan interventioelimen hallussa olevan rukiin myymiseksi uudelleen yhteisön markkinoilla 29 päivänä joulukuuta 2003 annetussa komission asetuksessa (EY) N:o 2314/2003 (2) säädetään, että osittaisiin tarjouskilpailuihin tarkoitettujen tarjousten esittämisen määräaika päättyy kunkin viikon torstaina.
(2)
On tarpeen poistaa osittainen tarjouskilpailu, jossa tarjousten esittämisen määräaika päättyy 10 päivänä kesäkuuta 2004, koska kyseinen päivä on Saksassa yleinen vapaapäivä.
(3)
Sen vuoksi on syytä muuttaa asetus (EY) N:o 2314/2003.
(4)
Tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 2314/2003 4 artiklan 1 kohdan toinen alakohta seuraavasti:
”Osittaisiin tarjouskilpailuihin tarkoitettujen tarjousten esittämisen määräaika päättyy kunkin viikon torstaina kello 9.00 (Brysselin aikaa) lukuun ottamatta 20 päivää toukokuuta ja 10 päivää kesäkuuta 2004.”
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 13 päivänä toukokuuta 2004.

Labels: 3
18
15
17